Ministru kabineta noteikumi Nr.96 

Rīgā 2010.gada 2.februārī 

Noteikumi par 2010./2011.mācību gada un mācību semestru sākuma un beigu laiku

Izdoti saskaņā ar Vispārējās izglītības likuma 4.panta 16.punktu

1. Noteikumi nosaka 2010./2011.mācību gada un mācību semestru sākuma un beigu laiku tām vispārējās izglītības iestādēm, kuras īsteno vispārējās pamatizglītības programmas un vispārējās vidējās izglītības programmas.

2. Mācību gads sākas 2010.gada 1.septembrī.

3. 1.–8.klases un 10.–11.klases izglītojamajiem mācību gads beidzas 2011.gada 31.maijā.

4. 9.klases izglītojamajiem mācības beidzas 2011.gada 20.maijā, bet mācību gads beidzas 2011.gada 10.jūnijā.

5. 12.klases izglītojamajiem mācības beidzas 2011.gada 20.maijā, bet mācību gads beidzas 2011.gada 17.jūnijā.

6. Mācību gadu veido divi semestri: 
6.1. pirmais semestris ilgst no 2010.gada 1.septembra līdz 2010.gada 23.decembrim; 
6.2. otrais semestris ilgst: 
6.2.1. 1.–8.klases un 10.–11.klases izglītojamajiem – no 2011.gada 6.janvāra līdz 2011.gada 31.maijam; 
6.2.2. 9.klases izglītojamajiem – no 2011.gada 6.janvāra līdz 2011.gada 10.jūnijam; 
6.2.3. 12.klases izglītojamajiem – no 2011.gada 6.janvāra līdz 2011.gada 17.jūnijam.

7. Mācību gadā izglītojamajiem ir šādas brīvdienas: 
7.1. rudens brīvdienas – no 2010.gada 25.oktobra līdz 2010.gada 29.oktobrim; 
7.2. ziemas brīvdienas – no 2010.gada 27.decembra līdz 2011.gada 5.janvārim; 
7.3. pavasara brīvdienas – no 2011.gada 21.marta līdz 2011.gada 25.martam; 
7.4. vasaras brīvdienas 1.–8.klases un 10.–11.klases izglītojamajiem – no 2011.gada 1.jūnija līdz 2011.gada 31.augustam.

8. Izglītības iestāde patstāvīgi pieņem lēmumu par vienu nedēļu ilgām papildu brīvdienām 1.klases izglītojamajiem. Papildu brīvdienas organizē otrajā semestrī.

9. Izglītības iestāde patstāvīgi pieņem lēmumu par projektu nedēļas norises laiku. Projektu nedēļu organizē otrajā semestrī.

10. Ja mācību gada laikā iestājas ārkārtējas situācijas, kuras iepriekš nevar paredzēt un kuru dēļ ilgstoši (vismaz vienu nedēļu) nav iespējams nodrošināt mācību procesu atbilstoši normatīvajos aktos noteiktajām prasībām, izglītības iestādes dibinātājs pēc konkrēto ārkārtējās situācijas apstākļu izvērtēšanas ir tiesīgs pieņemt lēmumu par mācību gada pagarinājumu 1.–8.klases un 10.–11.klases izglītojamajiem.

11. Pašvaldība pēc izglītības iestādes direktora ierosinājuma var patstāvīgi pieņemt lēmumu par ziemas brīvdienu pagarināšanu par vienu vai divām dienām, norādot datumus šo dienu atstrādāšanai 2010./2011.mācību gadā.

